pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการกระจายอำนาจให้แก่องค์กรปกครองส่วนท้องถิ่น ครั้งที่ 2/2560
วันพุธที่ 5 เมษายน 2560
รอง นรม.วิษณุฯ เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 2/2560
ที่ประชุมได้พิจารณาและมีมติเห็นชอบ (ร่าง) แผนการกระจายอํานาจให้แก่องค์กรปกครองส่วนท้องถิ่น (ฉบับที่ 3) พ.ศ. .... และ (ร่าง) แผนปฏิบัติการกําหนดขั้นตอนกระจายอํานาจให้แก่องค์กรปกครองส่วนท้องถิ่น  (ฉบับที่ 3) พ.ศ. .....
วันนี้ (5 เม.ย. 60) เวลา 10.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี นายวิษณุ เครืองาม รองนายกรัฐมนตรี เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 2/2560 ซึ่งมีสาระสําคัญสรุป ดังนี้
ที่ประชุมได้พิจารณาและมีมติเห็นชอบ (ร่าง) แผนการกระจายอํานาจให้แก่องค์กรปกครองส่วนท้องถิ่น (ฉบับที่ 3) พ.ศ. .... และ (ร่าง) แผนปฏิบัติการกําหนดขั้นตอนกระจายอํานาจให้แก่องค์กรปกครองส่วนท้องถิ่น (ฉบับที่ 3) พ.ศ. ..... โดยร่างแผนดังกล่าวประกอบด้วย ยุทธศาสตร์สําคัญ 7 ประการ ได้แก่ (1) ยุทธศาสตร์การถ่ายโอนภารกิจเพื่อส่งเสริมให้แก่องค์กรปกครองส่วนท้องถิ่นมีอิสระและเป็นหน่วยงานหลักในการจัดบริการสาธารณะที่มีประสิทธิภาพ (2) ยุทธศาสตร์การเสริมสร้างความเข้มแข็งทางการเงินการคลังขององค์กรปกครองส่วนท้องถิ่น เพื่อกระจายอํานาจทางการเงินให้แก่องค์กรปกครองส่วนท้องถิ่น (อปท.) โดยเน้นการพัฒนาแหล่งรายได้แก่ อปท. (3) ยุทธศาสตร์การถ่ายโอนบุคลากรจากภาครัฐให้แก่องค์กรปกครองส่วนท้องถิ่นและการพัฒนาการบริหารทรัพยากรบุคคลขององค์กรปกครองส่วนท้องถิ่น เพื่อรองรับการกระจายอํานาจ ทั้งยึดแนวทาง “งานไป เงินไปและตําแหน่งไป” (4) ยุทธศาสตร์การส่งเสริมความสัมพันธ์ระหว่างองค์กรปกครองส่วนท้องถิ่นด้วยกันเอง หรือองค์กรปกครองส่วนท้องถิ่นกับภาครัฐ รัฐวิสาหกิจ และภาคเอกชน (5) ยุทธศาสตร์เสริมสร้างและสนับสนุนการมีส่วนร่วมของประชาชน ชุมชน ท้องถิ่น และภาคประชาสังคม (6) ยุทธศาสตร์ระบบการติดตาม ตรวจสอบและประเมินผลการกระจายอํานาจให้แก่องค์กรปกครองส่วนท้องถิ่น เพื่อติดตามและประเมินผลการถ่ายโอนภารกิจ งบประมาณและการจัดบริการสาธารณะขององค์กรปกครองส่วนท้องถิ่น เพื่อให้เกิดความคุ้มค่าและเป็นประโยชน์กับประชาชนในท้องถิ่น และ (7) ยุทธศาสตร์การแก้ไขปรับปรุงกฎหมายเพื่อเพิ่มประสิทธิภาพการให้บริการสาธารณะขององค์กรปกครองส่วนท้องถิ่น ทั้งนี้ โดยจะมีการแก้ไขกฎหมายเพื่อเพิ่มบทบาทหน้าที่และอํานาจให้องค์กรปกครองส่วนท้องถิ่นให้สามารถจัดบริการสาธารณะให้แก่ประชาชนได้อย่างมีประสิทธิภาพและถูกต้องตามกฎหมาย
พร้อมกันนี้ ที่ประชุมได้พิจารณาและมีมติเห็นชอบให้องค์กรปกครองส่วนตําบลคันธาราษฎร์ คืนทางหลวงแผ่นดินหมายเลข 213 ช่วงระหว่างกิโลเมตร 14-020 ถึงกิโลเมตร 5+535 ระยะทาง 1.515 กิโลเมตร คืนให้แก่กรมทางหลวง เป็นกรณีพิเศษ เพื่อประโยชน์ในการสัญจรของประชาชน และลดปัญหาอุบัติเหตุจากการจราจร เนื่องจากสภาพถนนเดิมขณะถ่ายโอนฯ เป็นถนนสายรอง แต่ปัจจุบันสถานการณ์และข้อเท็จจริงเปลี่ยนแปลงไปเป็นถนนสายหลักที่เชื่อมระหว่างจังหวัดมหาสารคาม กาฬสินธุ์ และภูมิภาคใกล้เคียง
********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ร่วมกับ เครือบริษัท เนชั่นฯ หารือเกี่ยวกับปัญหาและการบริหารจัดการขยะในลุ่มแม่เจ้าพระยา
วันพุธที่ 18 มีนาคม 2563
รมว.ทส. ร่วมกับ เครือบริษัท เนชั่นฯ หารือเกี่ยวกับปัญหาและการบริหารจัดการขยะในลุ่มแม่เจ้าพระยา
รมว.ทส. ร่วมกับ เครือบริษัท เนชั่นฯ หารือเกี่ยวกับปัญหาและการบริหารจัดการขยะในลุ่มแม่เจ้าพระยา
รมว.ทส. ร่วมกับ เครือบริษัท เนชั่นฯหารือเกี่ยวกับปัญหาและการบริหารจัดการขยะในลุ่มแม่เจ้าพระยา
วันที่ 17 มีนาคม 2563นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับผู้บริหารเครือบริษัท เนชั่น มัลติมีเดีย กรุ๊ป จํากัด (มหาชน) ประชุมหารือเกี่ยวกับปัญหาและการบริหารจัดการขยะในลุ่มแม่เจ้าพระยา เพื่อป้องกันไม่ให้ไหลลงสู่ทะเลอย่างเป็นรูปธรรม
รัฐบาลไทย-ข่าวทำเนียบรัฐบาล-ไทยนำกลุ่ม GSP Alliance ผลักดันสหรัฐต่ออายุสิทธิ GSP
วันจันทร์ที่ 13 พฤศจิกายน 2560
ไทยนํากลุ่ม GSP Alliance ผลักดันสหรัฐต่ออายุสิทธิ GSP
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า ได้มอบหมายให้สํานักงานพาณิชย์ ในต่างประเทศ ณ กรุงวอชิงตัน ในฐานะประธานกลุ่ม GSP Alliance ที่มีประเทศสมาชิกที่ได้รับสิทธิ GSP 27 ประเทศ
ประชุมหารือในการดําเนินการแสดงเจตนารมณ์เพื่อให้รัฐสภาสหรัฐฯ ต่ออายุกฎหมายโครงการพิจารณาการให้สิทธิพิเศษทางภาษีศุลกากร (Generalized System of Preferences: GSP) ที่กําลังจะหมดอายุ ในสิ้นปีนี้ออกไป
โดยเมื่อวันที่ 7 พฤศจิกายน 2560 ที่ผ่านมา สพต. ณ กรุงวอชิงตันได้จัดประชุมกลุ่ม GSP Alliance ซึ่งมีสมาชิกเข้าร่วมประชุม 20 ประเทศ โดยประเทศสมาชิกเห็นพ้องที่จะร่วมกันผลักดันให้สหรัฐฯ ต่ออายุโครงการ GSP ที่จะสิ้นสุดลงในปี 2560 นี้โดยเร็ว ซึ่งประเทศสมาชิกจะร่วมกันลงนามในหนังสือถึงคณะกรรมาธิการที่เกี่ยวข้องเพื่อผลักดันการต่ออายุโครงการ GSP นอกจากนี้ ในวันที่ 14 - 15 พฤศจิกายน นี้ ไทยจะเป็นผู้นํากลุ่ม GSP Alliance ในการพบหารือกับคณะกรรมาธิการ Senate Finance committee เพื่อให้ข้อเท็จจริงและโน้มน้าวให้พิจารณาต่ออายุสิทธิ GSP
นอกจากนี้ ในการประชุมครั้งนี้ สพต.วอชิงตันได้เชิญนาย Erland Herfindahl Deputy Assistant USTR for GSP และประธานคณะอนุกรรมาธิการ GSP มาร่วมหารือและชี้แจงในประเด็นที่สํานักงานผู้แทนการค้าสหรัฐฯ (United States Trade Representative: USTR) ประกาศเพิ่มความเข้มงวดในการพิจารณาการให้สิทธิ GSP โดยจะมีการทํา Country assessment เพิ่มเติมในทุก 3 ปี เพื่อให้มั่นใจว่าประเทศที่ได้รับสิทธิ GSP มีคุณสมบัติตามเกณฑ์ที่จะได้รับสิทธินี้ โดยในปีแรกจะเริ่มทบทวนประเทศในภูมิภาคเอเชียก่อนเป็นกลุ่มแรก และจะใช้เวลาในแต่ละประเทศประมาณ 1 ปี คาดว่าในขณะนี้มี 2 ประเทศในเอเชียที่ USTRให้ความสนใจ คือ อินเดียและไทยทั้งนี้ ไทยเป็นประเทศที่มีมูลค่าการใช้สิทธิ GSP สหรัฐฯ มากที่สุดเป็นอันดับสองรองจากอินเดีย โดยในปี 2559 ไทยใช้สิทธิ GSP มูลค่า 3.9 พันล้านเหรียญสหรัฐ หรือราวๆ ร้อยละ 70 ของรายการสินค้าที่ได้ GSP ซึ่งปัจจุบันไทยได้รับสิทธิ GSP ในสินค้ากว่า 3,400 รายการ อาทิ ชิ้นส่วนเครื่องปรับอากาศถุงมือทําจากยาง เป็นต้น
กลุ่ม GSP Alliance เกิดขึ้นจากการรวมตัวกันตั้งแต่ปี 2554 ของประเทศที่ได้รับสิทธิ GSP จากประเทศสหรัฐอเมริกา ซึ่งปัจจุบันมีสมาชิก 27 ประเทศ จากประเทศที่ได้รับสิทธิ 120 ประเทศ โดยมีไทยเป็นผู้นํา และมีการพบปะกันอยู่เสมอเพื่อร่วมมือกันให้ได้รับการต่ออายุสิทธิ GSP อย่างต่อเนื่อง เพื่อให้สินค้าส่งออกได้รับการยกเว้นภาษีนําเข้ามาในสหรัฐฯ และมีความได้เปรียบในการแข่งขันในตลาดสหรัฐฯ เนื่องจากได้รับยกเว้นภาษีนําเข้า
รัฐบาลไทย-ข่าวทำเนียบรัฐบาล-ข้อควรปฏิบัติเพื่อป้องกันไวรัสโควิด-19
วันจันทร์ที่ 16 มีนาคม 2563
ข้อควรปฏิบัติเพื่อป้องกันไวรัสโควิด-19
ควรปฏิบัติตัวอย่างไรดีนะ
ข้อควรปฏิบัติเพื่อป้องกันไวรัสโควิด-19
รัฐบาลไทย-ข่าวทำเนียบรัฐบาล-5 หน่วยงาน ลงนามความร่วมมืองานให้คำปรึกษาด้านจิตสังคมแก่ผู้ต้องหา/จำเลยคดียาเสพติด
วันพฤหัสบดีที่ 30 มกราคม 2563
5 หน่วยงาน ลงนามความร่วมมืองานให้คําปรึกษาด้านจิตสังคมแก่ผู้ต้องหา/จําเลยคดียาเสพติด
กระทรวงสาธารณสุข สํานักงานศาลยุติธรรม สํานักงานปลัดกระทรวงยุติธรรม สํานักงานคณะกรรมการป้องกันและปราบปรามยาเสพติด สํานักงานกองทุนสนับสนุนการสร้างเสริมสุขภาพ ลงนามความร่วมมือเพื่อการดําเนินงานให้คําปรึกษาด้านจิตสังคมแก่ผู้ต้องหาหรือจําเลยคดียาเสพติดในระบบศา
ระทรวงสาธารณสุข สํานักงานศาลยุติธรรม สํานักงานปลัดกระทรวงยุติธรรม สํานักงานคณะกรรมการป้องกันและปราบปรามยาเสพติด สํานักงานกองทุนสนับสนุนการสร้างเสริมสุขภาพ ลงนามความร่วมมือเพื่อการดําเนินงานให้คําปรึกษาด้านจิตสังคมแก่ผู้ต้องหาหรือจําเลยคดียาเสพติดในระบบศาล
วันนี้ (30 มกราคม 2563) ที่ห้องประชุมสํานักงานศาลยุติธรรม นายแพทย์สุขุม กาญจนพิมาย ปลัดกระทรวงสาธารณสุข ลงนามบันทึกข้อตกลงว่าด้วยความร่วมมือเพื่อการดําเนินงานให้คําปรึกษาด้านจิตสังคมแก่ผู้ต้องหาหรือจําเลยคดียาเสพติดในระบบศาล กับสํานักงานศาลยุติธรรม สํานักงานปลัดกระทรวงยุติธรรม สํานักงานคณะกรรมการป้องกันและปราบปรามยาเสพติด สํานักงานกองทุนสนับสนุนการสร้างเสริมสุขภาพ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธี
นายแพทย์สุขุม กล่าวว่า รัฐบาลได้กําหนดให้ปัญหายาเสพติดเป็นวาระแห่งชาติ ยึดหลักผู้เสพคือผู้ป่วยที่ต้องได้รับการบําบัดรักษาให้กลับมาเป็นคนดีของสังคม เน้นการบูรณาการการทํางานทุกภาคส่วน เพื่อลดระดับของปัญหายาเสพติดโดยเร็ว โดยเปิดคลินิกให้คําปรึกษาด้านจิตสังคม แก้ไข บําบัด ฟื้นฟู ผู้กระทําความผิดเกี่ยวกับยาเสพติดหรือคดีที่มีโทษไม่ร้ายแรง เพื่อลดโอกาสการกระทําผิดซ้ํา และสร้างความเข้มแข็งทางจิตใจให้แก่ผู้ติดยาเสพติดที่เข้าสู่กระบวนการยุติธรรม
นายแพทย์สุขุมกล่าวต่อว่า การลงนามความร่วมมือในครั้งนี้ กระทรวงสาธารณสุขจะสนับสนุนด้านวิชาการเพื่อพัฒนาระบบบริการในคลินิก พัฒนาองค์ความรู้ให้แก่บุคลากรศาล และผู้ให้คําปรึกษาด้านจิตสังคม พัฒนาระบบส่งต่อการเข้ารับการรักษาสถานพยาบาลในสังกัด และเสริมสร้างเครือข่ายการให้บริการในการเชื่อมโยงการดูแลอย่างทั่วถึง
************************************** 30 มกราคม 2563
รัฐบาลไทย-ข่าวทำเนียบรัฐบาล-มหาดไทย จับมือ ยุติธรรมและสำนักงานอัยการสูงสุด วางกรอบการสร้างการรับรู้ประชาชน เพื่อป้องกันการถูกหลอกลวง ตามโครงการไทยนิยม ยั่งยืน
วันพุธที่ 14 มีนาคม 2561
มหาดไทย จับมือ ยุติธรรมและสํานักงานอัยการสูงสุด วางกรอบการสร้างการรับรู้ประชาชน เพื่อป้องกันการถูกหลอกลวง ตามโครงการไทยนิยม ยั่งยืน
มหาดไทย จับมือ ยุติธรรมและสํานักงานอัยการสูงสุด วางกรอบการสร้างการรับรู้ประชาชนเพื่อป้องกันการถูกหลอกลวง ตามโครงการไทยนิยม ยั่งยืน
วันนี้ (13 มี.ค. 2561) เวลา 14.00 น. ที่กระทรวงมหาดไทย นายบุญธรรม
เลิศสุขีเกษม รองปลัดกระทรวงมหาดไทยเป็นประธานการหารือเพื่อจัดทํากรอบเนื้อหา
ในการสร้างการรับรู้เพื่อป้องกันไม่ให้ประชาชนถูกหลอกลวงตามโครงการไทยนิยม ยั่งยืน ร่วมกับผู้แทนกระทรวงยุติธรรมและผู้แทนสํานักงานอัยการสูงสุด
นายบุญธรรม เลิศสุขีเกษม รองปลัดกระทรวงมหาดไทยได้หารือร่วมกับนางกรรณิการ์ แสงทอง รองปลัดกระทรวงยุติธรรม นายศักดาช่วงรังษี เลขานุการอัยการสูงสุด และนายกรุณา พันธุ์เพ็ชรเลขานุการรองอัยการสูงสุด ผู้แทนสํานักงานอัยการสูงสุดเพื่อจัดทํากรอบเนื้อหาการสร้างการรับรู้เพื่อป้องกันไม่ให้ประชาชนถูกหลอกลวงตามโครงการไทยนิยม ยั่งยืนโดยมีวัตถุประสงค์เพื่อสร้างการรับรู้ให้ประชาชนมีความรู้เท่าทันป้องกันปัญหาการถูกหลอกลวงตามกรอบหลักการขับเคลื่อนการพัฒนาประเทศตามโครงการไทยนิยม ยั่งยืน
ในประเด็นที่ 4 วิถีไทยพอเพียง และประเด็นที่ 5 รู้สิทธิ รู้หน้าที่รู้กฎหมาย ซึ่งกําหนดลงพื้นที่เพื่อสร้างการรับรู้ ในเรื่องดังกล่าวในครั้งที่ 2 ระหว่างวันที่ 21 มีนาคม – 10 เมษายน 2561 และ ครั้งที่ 3ระหว่างวันที่ 11 – 30 เมษายน 2561
ทั้งนี้ รองปลัดกระทรวงยุติธรรม และผู้แทนสํานักงานอัยการสูงสุดได้ร่วมเสนอแนะ และพิจารณากรอบการจัดทําเนื้อหาประกอบด้วย ประเภทรูปแบบพฤติกรรมการหลอกลวงประชาชน วิธีการ/แนวทางการป้องกันและกฎหมายที่ประชาชนควรรู้เพื่อป้องกันไม่ให้ประชาชนถูกหลอกลวงเพื่อจัดทําข้อมูลให้แก่ทีมขับเคลื่อนการพัฒนาประเทศตามโครงการไทยนิยมยั่งยืน ระดับจังหวัด/กทม./อําเภอนําไปถ่ายทอดสร้างการรับรู้ให้ประชาชนในพื้นที่
ในท้ายสุด รองปลัดกระทรวงมหาดไทยได้กล่าวถึงการพิจารณาจัดทํากรอบเนื้อหาเพิ่มเติมในการสร้างการรับรู้เพื่อป้องกันไม่ให้ประชาชนถูกหลอกลวงเนื่องจากเป็นการส่งเสริมการสร้างความรู้ความเข้าใจให้กับประชาชนสร้างการมีเหตุมีผล เกิดความพอประมาณซึ่งสอดคล้องกับการส่งเสริมการดํารงชีวิตโดยนําหลักปรัชญาของเศรษฐกิจพอเพียงมาใช้
และการให้ความรู้ประชาชนเรื่องสิทธิ หน้าที่ และการเป็นพลเมืองที่ดีอันจะเป็นการสร้างภูมิคุ้มกันให้แก่ประชาชนและป้องกันปัญหาการหลอกลวงในพื้นที่.
ครั้งที่ 59/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-๓ มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพุธที่ 3 มิถุนายน 2563
๓ มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ด้วยเกล้าด้วยกระหม่อม ข้าพระพุทธเจ้า ข้าราชการ พนักงานราชการและลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-กระทรวงเกษตรฯ เผยไม่กังวลผลตัดสินข้าวโลก ปี 2018
วันพุธที่ 24 ตุลาคม 2561
กระทรวงเกษตรฯ เผยไม่กังวลผลตัดสินข้าวโลก ปี 2018
กระทรวงเกษตรฯ เผยไม่กังวลผลตัดสินข้าวโลก ปี 2018 ยันคุณภาพข้าวหอมมะลิไทยไม่แพ้ชาติใด ไม่มีผลกระทบต่ออนาคตแน่นอน
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวถึงกรณีที่มีการประกวดข้าวโลกปี 2018 ในการประชุมสัมมนาข้าวโลก (World Rice Conference2018) ณ ประเทศเวียดนาม ซึ่งผลการประกวดปรากฎว่าข้าวหอมมะลิกัมพูชามาลีอังกอร์ ได้อันดับ 1 ในขณะที่ข้าวหอมมะลิไทยได้อันดับ 2 และข้าวหอมมะลิเวียดนามพันธุ์ST24 ได้อันดับ 3 ว่า การประกวดดังกล่าวเริ่มมาตั้งแต่ปี 2552 ที่เมืองเซบู ฟิลิปปินส์เป็นครั้งแรก ซึ่งในครั้งนี้นข้าวหอมมะลิไทยได้รางวันอันดับ 1 และจัดต่อเนื่องทุกปี ซึ่งปีนี้เป็นปีที่ 10 สําหรับข้าวหอมมะลิไทยได้รับรางวัลอันดับ 1 จํานวน 5 ครั้ง โดยผลัดกันได้รางวัลกับประเทศกัมพูชา และสหรัฐอเมริกามาตลอด ซึ่งปีนี้ไม่ใช่ครั้งแรกที่ข้าวหอมมะลิไทยได้อันดับ 2
“การประกวดดังกล่าวเป็นการจัดของสมาคมผู้ค้าข้าวระหว่างประเทศที่เชิญชวนพ่อค้าเอกชนหรือสมาคมค้าข้าวของแต่ละประเทศส่งเข้าประกวด ดังนั้นบางปีก็จะมีผู้ส่งเข้าประกวดมากบ้างน้อยบ้างขึ้นอยู่กับความสมัครใจและความพร้อมของแต่ละบริษัทหรือสมาคมที่จะส่งเข้าประกวดด้วย ดังนั้น ผลการประกวดจึงไม่น่ามีผลต่ออนาคตข้าวหอมมะลิไทยตามที่หลายฝ่ายกังวลประกอบกับรองอธิบดีกรมการข้าวได้พูดคุยกับนายกสมาคมผู้ส่งออกข้าวไทย นายเจริญ เหล่าธรรมทัศน์ ก็ได้ยืนยัน ว่า การได้รางวัลที่ 1 ของข้าวหอมมะลิมาลีอังกอร์ ไม่ส่งผลกระทบต่อการค้า/ส่งออกข้าวไทยแต่อย่างใด” นายกฤษฎา กล่าว
รัฐมนตรีเกษตรฯ กล่าวเพิ่มเติมว่า นโยบายของกระทรวงเกษตรฯ ในขณะนี้ เน้นการดูแลรักษาระดับราคาข้าวไทยให้ราคาขายต้องไม่ต่ํากว่าต้นทุนการผลิตเพื่อให้ชาวนาไทยมีรายได้เพียงพอต่อการใช้จ่ายควบคู่ไปกับการสนับสนุนการทําเกษตรอย่างอื่นในพื้นที่นาที่ไม่เหมาะสมหรือในพื้นที่ผลิตข้าวส่วนเกินความต้องการของตลาดไปปลูกพืชอื่นๆ หรือทําการเกษตรกรรมอย่างอื่นที่มีรายได้มากกว่าหรือเท่ากับการปลูกข้าวเพื่อรักษาปริมาณผลผลิตข้าวไทยไม่ให้ล้นตลาด (Over Supply)ซึ่งจะทําให้ราคาข้าวตกต่ําเป็นปัญหาให้ชาวนามาร้องเรียนขอรับความช่วยเหลือจากทางราชการด้วยโครงการใช้งบประมาณจํานวนมากๆ เหมือนในอดีตที่ผ่านมา
ทั้งนี้ ได้มอบหมายนโยบายเน้นย้ําให้กรมการข้าวและกรมวิชาการเกษตรให้ทําการศึกษและวิจัยข้าวไทยอยู่เป็นระยะๆ เพื่อนําผลสรุปของการศึกษาวิจัยมาปรับปรุงพันธุ์ข้าวไทยและการบํารุงรักษาคุณภาพข้าวไทยให้ได้รับความนิยมจากตลาดและผู้บริโภคไว้ด้วย
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.เกษตรฯ เตรียมจัดงาน “ตรานกยูงพระราชทาน สืบสานตำนานไหมไทย ครั้งที่ 12”
วันพุธที่ 5 กรกฎาคม 2560
ก.เกษตรฯ เตรียมจัดงาน “ตรานกยูงพระราชทาน สืบสานตํานานไหมไทย ครั้งที่ 12”
กระทรวงเกษตรฯ เตรียมจัดงาน “ตรานกยูงพระราชทาน สืบสานตํานานไหมไทย ครั้งที่ 12” ประจําปี 2560 มุ่งสืบสานภูมิปัญญา ยกระดับมาตรฐานหม่อนไหมไทยสู่สากล
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยภายหลังแถลงข่าวการจัดงาน “ตรานกยูงพระราชทาน สืบสานตํานานไหมไทย ครั้งที่ 12” ประจําปี 2560 ณ ห้องประชุมกระทรวงเกษตรและสหกรณ์ ว่า กระทรวงเกษตรและสหกรณ์ โดยกรมหม่อนไหม กําหนดจัดงาน “ตรานกยูงพระราชทาน สืบสานตํานานไหมไทย ครั้งที่ 12” ประจําปี 2560 ภายใต้แนวคิด “สืบสานภูมิปัญญา พัฒนามาตรฐานหม่อนไหม” ระหว่างวันที่ 13 - 17 กรกฎาคม 2560 ณ ฮอลล์ 3 - 4 ศูนย์การแสดงสินค้าและการประชุมอิมแพ็ค เมืองทองธานี จังหวัดนนทบุรี เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และร่วมสํานึกในพระมหากรุณาธิคุณของพระองค์ที่ทรงทุ่มเทเสียสละอุทิศพระวรกายในการส่งเสริมอาชีพปลูกหม่อนเลี้ยงไหม ทําให้เกษตรกรผู้ปลูกหม่อนเลี้ยงไหมและทอผ้าไหม มีชีวิตความเป็นอยู่ที่ดีขึ้น มีความมั่นคงในอาชีพ และก่อให้เกิดการพัฒนาอุตสาหกรรมไหมไทยจนเป็นที่ยอมรับทั้งในและต่างประเทศ ตลอดจนเป็นการอนุรักษ์สืบสานอาชีพด้านหม่อนไหม ช่วยสนับสนุนส่งเสริมผลิตภัณฑ์จากภูมิปัญญาท้องถิ่นของเกษตรกรไทยต่อไป
"การจัดงานในครั้งนี้ จะทําให้ผู้ผลิตได้ทราบข้อมูลการขอรับใบรับรองการใช้สัญลักษณ์นกยูงในการรับรองผลิตภัณฑ์ผ้าไหมไทยและทราบความต้องการของตลาด เพื่อจะผลิตสินค้าได้ตรงความต้องการของตลาด ส่วนผู้บริโภคสินค้าผ้าไหมทั้งชาวไทยและชาวต่างประเทศจะมีความเชื่อมั่นในผ้าไหมตรานกยูงพระราชทาน นอกจากนี้ ยังเป็นการเผยแพร่ประชาสัมพันธ์สัญลักษณ์ตรานกยูงพระราชทานให้เป็นที่รู้จักมากยิ่งขึ้น อีกทั้งยังเป็นการปลูกฝังให้คนไทยได้เกิดความภูมิใจและร่วมมือกันรักษาชื่อเสียงผลิตภัณฑ์ผ้าไหมไทยไว้ให้มีคุณภาพมาตรฐาน ซึ่งเป็นการสนองพระราชปณิธานของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ในการอนุรักษ์และคุ้มครองไหมไทยไว้เป็นสมบัติของชาติสืบไป" นายธีรภัทร กล่าว
ด้าน นางสุดารัตน์ วัชรคุปต์ เหล่าวิชยา อธิบดีกรมหม่อนไหม กล่าวเพิ่มเติมว่า สําหรับรูปแบบการจัดงาน จะมีทั้งนิทรรศการให้ความรู้เกี่ยวกับการปลูกหม่อนเลี้ยงไหม การทอผ้า นิทรรศการตราสัญลักษณ์นกยูงพระราชทาน ประกอบด้วย ตรานกยูงพระราชทานสีทอง สีเงิน สีน้ําเงิน และสีเขียว ซึ่งเป็นตราสัญลักษณ์ที่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงพระราชทานให้เป็นสัญลักษณ์รับรองคุณภาพผ้าไหมไทยให้เป็นที่ยอมรับในระดับสากล ปัจจุบันได้จดทะเบียนแล้ว 35 ประเทศทั่วโลก นอกจากนี้ ยังจัดแสดงผ้าไหมตรานกยูงพระราชทานที่ชนะการประกวดระดับประเทศและกิจกรรมที่น่าสนใจอื่น ๆ ด้วย
ทั้งนี้ การจัดงาน “ตรานกยูงพระราชทาน สืบสานตํานานไหมไทย ครั้งที่ 12” ประจําปี 2560 มีนิทรรศการและกิจกรรม เช่น นิทรรศการเฉลิมพระเกียรติและน้อมรําลึกถึงพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 การจัดแสดงผลงานที่ชนะเลิศการประกวดเส้นไหม ผ้าไหมตรานกยูงพระราชทาน และผลิตภัณฑ์ หม่อนไหมประจําปี 2560 นิทรรศการเกี่ยวกับหม่อนไหมและการสาธิตและจัดแสดง “ของแปลกไหม” รวมถึงการแสดงผลิตภัณฑ์หม่อนไหม และการออกร้านจําหน่ายผ้าไหมและผลิตภัณฑ์ไหมไทยที่มีคุณภาพจํานวน 200 ร้านจากทั่วประเทศ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน สร้างความเข้าใจการทำสัญญาจ้าง การจ่ายค่าจ้างแรงงานประมงทะเล ตาม กม. คุ้มครองแรงงานแก่นายจ้าง
วันศุกร์ที่ 16 มีนาคม 2561
ก.แรงงาน สร้างความเข้าใจการทําสัญญาจ้าง การจ่ายค่าจ้างแรงงานประมงทะเล ตาม กม. คุ้มครองแรงงานแก่นายจ้าง
ก.แรงงาน จัดโครงการประชุมชี้แจง เรื่อง การทําสัญญาจ้างและการจ่ายค่าจ้างแรงงานประมงทะเล เพื่อให้นายจ้างในกิจการประมงทะเล ได้มีความรู้ ความเข้าใจในการทําสัญญาจ้างและการจ่ายเงินผ่านธนาคาร
นายจรินทร์ จักกะพาก ปลัดกระทรวงแรงงาน เป็นประธานเปิดโครงการประชุมชี้แจง เรื่อง การทําสัญญาจ้างและการจ่ายค่าจ้างแรงงานประมงทะเล เพื่อแก้ไขปัญหาประมงผิดกฎหมาย ขาดการรายงาน และไร้การควบคุม รุ่นที่ 2 ณ เดอะเกรซ อัมพวา รีสอร์ท อ.เมือง จ.สมุทรสงคราม วันนี้ (16 มี.ค. 61) โดยกล่าวว่า “สืบเนื่องจากแบบสัญญาจ้างที่กําหนดไว้ในกฎหมาย ให้นายจ้างจ่ายค่าจ้างเป็นรายเดือนโดยจ่ายผ่านบัญชีธนาคาร และนายจ้างเป็นผู้ออกค่าธรรมเนียมในการโอนเงิน ซึ่งต้องบัญญัติแบบให้สอดคล้องกับมาตรา 82 ของพระราชกําหนดการประมง พ.ศ. 2558 เพื่อให้นายจ้างในกิจการประมงทะเล ได้มีความรู้ ความเข้าใจในการทําสัญญาจ้างและการจ่ายเงินผ่านธนาคาร กระทรวงแรงงาน โดยกรมสวัสดิการและคุ้มครองแรงงาน จึงให้กองคุ้มครองแรงงานจัดโครงการประชุมชี้แจง เรื่อง การทําสัญญาจ้างและการจ่ายค่าจ้างแรงงานประมงทะเล ในวันนี้ โดยมีวัตถุประสงค์เพื่อส่งเสริมความรู้ ความเข้าใจเกี่ยวกับการทําสัญญาจ้าง และการจ่ายค่าจ้างแรงงานประมงทะเลตามกฎหมายคุ้มครองแรงงาน ให้แก่ผู้มีส่วนได้ส่วนเสียและเจ้าหน้าที่ในหน่วยงานที่เกี่ยวข้อง ให้มีแนวทางดําเนินงานที่สอดคล้องกับข้อกฎหมายและเป็นไปในทิศทางเดียวกัน พร้อมแลกเปลี่ยนความคิดเห็นและข้อเสนอแนะ ในการแก้ไขปัญหา อุปสรรค เพื่อสร้างการร่วมมือในการแก้ไขปัญหาการทําประมงผิดกฎหมาย ขาดการรายงาน และไร้การควบคุม (IUU Fishing)”
โดยโครงการนี้มีผู้เข้าร่วมการประชุมประกอบด้วย ผู้แทนหน่วยงานที่เกี่ยวข้องจากภาครัฐ ธนาคารพาณิชย์ สมาคมประมง ผู้ประกอบการประมงทะเล แรงงานประมงทะเลในพื้นที่จังหวัดจันทบุรี ตราด ระยอง ชลบุรี ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ และชุมพร จํานวน 260 คน ระยะเวลาการประชุมจํานวน 1 วัน และได้เชิญวิทยากรผู้มีความเชี่ยวชาญด้านกฎหมายจากกรมสวัสดิการและคุ้มครองแรงงาน มาบรรยายให้ความรู้ เรื่อง กฎหมายคุ้มครองแรงงาน แบบสัญญาจ้างลูกจ้างประมง การจัดทําบัญชีการจ่ายค่าจ้าง และการส่งเสริมแรงงานสัมพันธ์ในสถานประกอบกิจการประมงทะเล ซึ่งได้รับความสนใจจากผู้เข้าร่วมประชุม โดยมีการซักถามปัญหาและอุปสรรคตลอดการประชุมอีกด้วย
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
16 มีนาคม 2561
รัฐบาลไทย-ข่าวทำเนียบรัฐบาล-ธ.ก.ส. ออกมาตรการดูแลพนักงานจากผลกระทบฝุ่นละออง PM 2.5
วันจันทร์ที่ 4 กุมภาพันธ์ 2562
ธ.ก.ส. ออกมาตรการดูแลพนักงานจากผลกระทบฝุ่นละออง PM 2.5
ธ.ก.ส. ออกมาตรการจัดการกับภาวะฝุ่นละออง PM 2.5 เกินค่ามาตรฐาน โดยทําการฉีดพ่นละอองน้ําบนดาดฟ้าอาคาร ธ.ก.ส. สํานักงานใหญ่ บางเขน เพื่อลดปริมาณฝุ่นละออง PM 2.5 ที่เกินค่ามาตรฐาน
ธนาคารเพื่อการเกษตรและสหกรณ์การเกษตร (ธ.ก.ส.) ออกมาตรการจัดการกับภาวะฝุ่นละออง PM 2.5 เกินค่ามาตรฐาน โดยทําการฉีดพ่นละอองน้ําบนดาดฟ้าอาคาร ธ.ก.ส. สํานักงานใหญ่ บางเขน เพื่อลดปริมาณฝุ่นละออง PM 2.5 ที่เกินค่ามาตรฐาน พร้อมทั้งทําการปิดหน้าต่างทุกชั้น เพื่อลดการนําอากาศภายนอกสู่อาคาร มีการตรวจวัดคุณภาพอากาศเป็นประจํา และรณรงค์ให้พนักงานลดกิจกรรมที่ก่อให้เกิดมลพิษทางอากาศ เช่น ลดการใช้รถยนต์ดีเซล และดับเครื่องยนต์ขณะจอดรถ เป็นต้น สําหรับน้ําที่ฉีดพ่นออกไปส่วนหนึ่งจะไหลกลับสู่ระบบบําบัดน้ําเพื่อใช้รดต้นไม้ต่อไป
นอกจากนี้ ธ.ก.ส. ยังมีมาตรการเพื่อบรรเทาผลกระทบจากสถานการณ์ฝุ่นดังกล่าวโดยให้พนักงานในกลุ่มที่มีความเสี่ยงหรือได้รับผลกระทบ ในพื้นที่กรุงเทพมหานครและปริมณฑล เช่น สตรีมีครรภ์ ผู้ที่มีโรคประจําตัวเกี่ยวกับทางเดินหายใจหรือผู้ที่มีบุตรที่ยังเป็นผู้เยาว์ สามารถแจ้งขออนุญาตปฏิบัติงานที่บ้านหรือที่พักอาศัยได้ ทั้งนี้ ธ.ก.ส.ให้ความสําคัญและห่วงใยในสวัสดิภาพและสุขภาพของบุคลากร จึงได้เร่งดําเนินตามมาตรการดังกล่าวและจะมีการประเมินสถานการณ์เป็นระยะจนกว่าภาวะฝุ่นละอองจะกลับสู่สภาวะปกติต่อไป
รัฐบาลไทย-ข่าวทำเนียบรัฐบาล-นรม.ลงพื้นที่จังหวัดชัยภูมิ เปิดโครงการอ่างเก็บน้ำลำสะพุง อันเนื่องมาจากพระราชดำริ  และเปิดฝายมีชีวิต พร้อมร่วมปลูกต้นไม้โครงการ “ป่ารักษ์น้ำโลใหญ่ชัยภูมิ” จังหวัดชัยภูมิ
วันศุกร์ที่ 30 พฤศจิกายน 2561
นรม.ลงพื้นที่จังหวัดชัยภูมิ เปิดโครงการอ่างเก็บน้ําลําสะพุง อันเนื่องมาจากพระราชดําริ  และเปิดฝายมีชีวิต พร้อมร่วมปลูกต้นไม้โครงการ “ป่ารักษ์น้ําโลใหญ่ชัยภูมิ” จังหวัดชัยภูมิ
นายกรัฐมนตรีลงพื้นที่จังหวัดชัยภูมิ เปิดโครงการอ่างเก็บน้ําลําสะพุง อันเนื่องมาจากพระราชดําริ  และเปิดฝายมีชีวิต พร้อมร่วมปลูกต้นไม้โครงการ “ป่ารักษ์น้ําโลใหญ่ชัยภูมิ” จังหวัดชัยภูมิ
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในวันที่ 3 ธันวาคม 2561 พลเอก ประยุทธ์ จันทร์โอชา นายกรัฐมนตรีมีกําหนดเดินทางไปจังหวัดชัยภูมิ เพื่อเป็นประธานในพิธีเปิดโครงการอ่างเก็บน้ําลําสะพุง อันเนื่องมาจากพระราชดําริ ตําบลหนองแวง อําเภอหนองบัวแดง และเปิดฝาย ลําดับที่ 111 เปิดระบบกระจายน้ําพลังงานแสงอาทิตย์ และปลูกต้นไม้ตามโครงการ “ป่ารักษ์น้ําโลใหญ่ชัยภูมิ” อําเภอเมืองชัยภูมิ จังหวัดชัยภูมิ ดังนี้
เวลา 07.15 น. นายกรัฐมนตรีออกเดินทางจากกรุงเทพฯ ไปยังพื้นที่ก่อสร้างโครงการอ่างเก็บน้ําลําสะพุง ตําบลหนองแวง อําเภอหนองบัวแดง จังหวัดชัยภูมิ เพื่อเป็นประธานในพิธีเปิดโครงการอ่างเก็บน้ําลําสะพุง อันเนื่องมาจากพระราชดําริ และรับฟังบรรยายสรุปแนวทางการขับเคลื่อนโครงการสําคัญ และรูปแบบบูรณาการหน่วยงานในการแก้ปัญหาเรื่องน้ําในพื้นที่จังหวัดชัยภูมิ เยี่ยมชมนิทรรศการโครงการอันเนื่องมาจากพระราชดําริในพื้นที่จังหวัดชัยภูมิ และการขับเคลื่อนการพัฒนาภาคการเกษตร
ทั้งนี้ โครงการอ่างเก็บน้ําลําสะพุง เป็นโครงการประเภทอ่างเก็บกักน้ํา ขนาดความจุ 32.00 ล้านลูกบาศก์เมตร เมื่อก่อสร้างแล้วเสร็จ ประชาชนในพื้นที่จะมีน้ําเพียงพอเพื่อการอุปโภคบริโภค และยังสามารถจัดส่งน้ําเข้าพื้นที่ชลประทานได้ถึง 38,400 ไร่ เพิ่มพื้นที่ชลประทานช่วงฤดูฝน 24,000 ไร่ และช่วงฤดูแล้ง 14,400 ไร่ มีประชาชนได้รับประโยชน์ 14,160 ครัวเรือนหรือ 87,600 คน โดยประมาณการดําเนินการโครงการดังกล่าวนี้ ภายใต้แนวทางศาสตร์พระราชาด้านการบริหารจัดการน้ํา เพื่อประโยชน์ในทุกมิติอย่างแท้จริง
ช่วงบ่าย นายกรัฐมนตรีเดินทางต่อไปยังอุทยานแห่งชาติตาดโดน ตําบลท่าหินโงม อําเภอเมืองชัยภูมิ ซึ่งเป็นอุทยานแห่งชาติที่มีความอุดมสมบูรณ์ มีความหลากหลายทางชีวภาพ เป็นต้นกําเนิดลําน้ําสาขาต่าง ๆ ที่ไหลผ่านจังหวัดชัยภูมิ เพื่อไหลลงสู่แม่น้ําชี หล่อเลี้ยงชุมชนอีสานในอีกหลายจังหวัด อย่างไรก็ตาม ภายในพื้นที่เขตอุทยานแห่งชาติตาดโตน ยังคงมีประชาชนจํานวนหนึ่งอาศัยอยู่และทํากิน ทําให้มีแนวโน้มในการใช้ประโยชน์จากทรัพยากรธรรมชาติเพิ่มขึ้น ก่อให้เกิดผลกระทบต่อทรัพยากรธรรมชาติ ระบบนิเวศป่าไม้ ระบบนิเวศแหล่งน้ํา ซึ่งจะส่งผลกระทบความมั่นคงของฐานทรัพยากรธรรมชาติของประเทศในอนาคต
โอกาสนี้ นายกรัฐมนตรีจะเป็นประธานในพิธีเปิดฝาย ลําดับที่ 111 และเปิดระบบกระจายน้ํา พลังงานแสงอาทิตย์ พร้อมปลูกต้นรวงผึ้ง ซึ่งเป็นต้นไม้ประจํารัชกาลที่ 10 ภายใต้โครงการ “ป่ารักษ์น้ําโล่ใหญ่ชัยภูมิ” ในพื้นที่ปลูกป่าทดแทน ป่า 3 อย่าง ประโยชน์ 4 อย่าง เยี่ยมชมนิทรรศเกี่ยวกับการจัดการสัตว์ป่าและการจัดการไฟป่าพร้อมทั้งพบปะกับประชาชนก่อนเดินทางกลับกรุงเทพมหานคร
-------------------------------------------------